**390/2019. (IX.26.) Kgy. sz. határozat**

1./ A Közgyűlés a 745, 746, 747 és a 751 hrsz-ú földrészleteket érintő telekhatár-rendezéshez, valamint ez alapján az érintett valamennyi ingatlan adásvételéhez hozzájárul az alábbi feltételekkel:

a) az ingatlanrészek vételára 6.708,- Ft/m2 + ÁFA

b) az Önkormányzat a vevők költségére vállalja, hogy az óvoda által elhelyezett új kerítés áthelyezéséről gondoskodik

c) a vételár kiegyenlítésére a vevők 5 éves részletfizetési kedvezményt kapnak

d) az adásvételi szerződések megkötésére a 747 hrsz-ú ingatlan tulajdoni viszonyai rendezését (hagyatéki eljárás lezárása) követő 60 napon belül kerül sor

e) a szerződések hatályba lépésének feltétele, hogy a d) pontban meghatározott határidőn belül mindhárom ingatlan tulajdonosa a szerződést aláírja.

A Közgyűlés felhatalmazza a polgármestert, hogy a telekalakításhoz szükséges eljárás lefolytatásához szükséges intézkedéseket megtegye, és az adásvételi szerződéseket aláírja.

2. A Közgyűlés tudomásul veszi, hogy a *Szombathelyi Benczúr Gyula Utcai Óvoda részére ingyenes használatba adott szombathelyi 751 hrsz-ú ingatlan területe a telekhatár-rendezés következtében 1226 m2 nagyságúra csökken.* A Közgyűlés felhatalmazza a polgármestert, hogy az intézménnyel az ingyenes használatra vonatkozó megállapodás módosítást aláírja.

**Felelős:** Dr. Puskás Tivadar polgármester

Illés Károly alpolgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

**Határidő:** 1. pont: a 747 hrsz-ú ingatlan tulajdoni viszonyai rendezését (hagyatéki eljárás lezárása) követő 60 nap

2. pont: 2019. december 31.